Keywords: Care, Church, Ethics, Sorg, Etiek, Kerk
'n Etiek van betekenisvolle nabyheid: Die kerk se bydrae tot die bou van verhoudings in gesondheidsorg
Siekte en lyding is unieke menslike ervarings. Die professionele omgang met pasiënte is gerig op die bou van verhoudings. Die doel van die bou van verhoudings is om 'n nuwe identiteit vir pasiënte te verseker. Hierdie studie bevorder die argument dat versorging veel meer is as om net die lyding en siekte van die pasiënt te hanteer. Dit het ook 'n invloed op die gesondheidsorgwerker, gesondheidsorgadministrateur en bestuurder, die familie en die gemeenskap.
Die vertrekpunt is hoe so 'n verhouding met die pasiënt ontwikkel kan word in die lig van die kompleksiteit van die versorgingsomgewing en behoeftes? 'n Raamwerk, 'n etiek van betekenisvolle teenwoordigheid, word as perspektief aangebied vanwaar verhoudings met die pasiënte gebou kan word. Die doel van die raamwerk is om die bou van verhoudings met die pasiënte te bevorder. Die artikel betoog verder die belangrike rol wat die kerk as 'n gemeenskap van gelowiges, heiligheid en geloof in die ontwikkeling van so 'n raamwerk kan speel.
Die raamwerk is gebaseer op die beginsels van barmhartigheid, herstel van verhoudings, nuwe betekenis vir uitdagings en die ervaring van die teenwoordigheid van God. Hierdie beginsels vind neerslag in 'n etiek van sorg as die basis om genesing en betekenis na die pasiënt te bring.
Lategan, L. (2019). An ethic of meaningful closeness: The church's contribution to building ethical relations within healthcare. Tydskrif Vir Christelike Wetenskap | Journal for Christian Scholarship, 54(4), 181-197. Retrieved from http://pubs.ufs.ac.za/index.php/tcw/article/view/438